Document ID: 32008R0705

RÅDETS FORORDNING (EF) Nr. 705/2008
af 24. juli 2008
om ophævelse af forordning (EF) nr. 243/2008 om indførelse af visse restriktive foranstaltninger over for de illegale myndigheder på Anjouan i Unionen Comorerne
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 60 og 301,
under henvisning til Rådets fælles holdning 2008/611/FUSP af 24. juli 2008 om ophævelse af fælles holdning 2008/187/FUSP om restriktive foranstaltninger over for den ulovlige regering på øen Anjouan i Unionen Comorerne (1),
under henvisning til forslag fra Kommissionen, og
ud fra følgende betragtninger:
(1)
Efter at have overvejet anmodningen om støtte fra formanden for Den Afrikanske Unions Kommission vedtog Rådet fælles holdning 2008/187/FUSP (2) om restriktive foranstaltninger over for den ulovlige regering på øen Anjouan i Unionen Comorerne samt visse dertil knyttede personer. De i nævnte fælles holdning omhandlede restriktive foranstaltninger omfatter bl.a. indefrysning af pengemidler og økonomiske ressourcer tilhørende de pågældende personer; foranstaltningerne blev i Fællesskabet gennemført ved Rådets forordning (EF) nr. 243/2008 (3).
(2)
Efter det militære indgreb den 25. marts 2008 og retableringen af Unionen Comorernes regerings myndighed på øen Anjouan skal disse restriktive foranstaltninger, der er indført ved fælles holdning 2008/611/FUSP, ifølge fælles holdning 2008/187/FUSP ophæves.
(3)
Forordning (EF) nr. 243/2008 bør derfor ophæves -
UDSTEDT FØLGENDE FORORDNING:
Artikel 1
Forordning (EF) nr. 243/2008 ophæves.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2008.

Labels: 11
5
10
3
12
18